ddrg/super_eurlex huggingface dataset:
PERSONALERETTENS KENDELSE (Første Afdeling)

11. maj 2007

Sag F-2/06

Luigi Marcuccio

mod

Kommissionen for De Europæiske Fællesskaber

»Tjenestemænd – social sikring – ulykkes- og erhvervssygdomsforsikring – arbejdsulykke – indstilling af en procedure om anvendelse af tjenestemandsvedtægtens artikel 73«

Angående: Søgsmål anlagt i henhold til artikel 236 EF og 152 EA, hvorved Luigi Marcuccio har nedlagt påstand om annullation af Kommissionens afgørelse om at indstille proceduren vedrørende tildeling af ydelser i henhold til tjenestemandsvedtægtens artikel 73, som han skulle have krav på efter den ulykke, han var udsat for den 10. september 2003.

Udfald: Sagen afvises. Hver part bærer sine egne omkostninger.

Sammendrag

Tjenestemænd – søgsmål – akt, der indeholder et klagepunkt – begreb

(Tjenestemandsvedtægten, art. 90 og 91)

Den omstændighed, at en procedure indstilles, indebærer kun en bebyrdende afgørelse, hvis årsagen hertil er, at institutionen har afslået kravet, og ikke, hvis ansøgeren opgiver proceduren.

(jf. præmis 28)
PERSONALERETTENS KENDELSE

(Anden Afdeling)

25. april 2007

Sag F-59/06

Petrus Kerstens

mod

Kommissionen for De Europæiske Fællesskaber

»Tjenestemænd – bedømmelse – karriereudviklingsrapport – klagefrist – overskredet – åbenbar afvisningsgrund«

Angående: Søgsmål anlagt i henhold til artikel 236 EF og 152 EA hvorved Petrus Kerstens har nedlagt påstand om annullation dels af sin karriereudviklingsrapport for 2004, som stadfæstet af appelbedømmeren den 11. juli 2005, dels af ansættelsesmyndighedens afgørelse af 6. februar 2006 om afslag på klagen over karriereudviklingsrapporten for 2004.

Udfald: Sagen afvises. Hver part bærer sine egne omkostninger.

Sammendrag

1. Tjenestemænd – søgsmål – forudgående administrativ klage – frister

(Tjenestemandsvedtægten, art. 25, art. 43 og art. 90, stk. 2)

2. Tjenestemænd – søgsmål – forudgående administrativ klage – dato for indgivelsen

(Tjenestemandsvedtægten, art. 90, stk. 2)

1. For at en afgørelse kan anses for at være blevet behørigt meddelt i medfør af vedtægtens artikel 90, stk. 2, skal den ikke blot meddeles adressaten, men den pågældende skal også have haft mulighed for på fornøden vis at gøre sig bekendt med dens indhold. Det følger heraf, at såfremt en tjenestemand elektronisk modtager underretning om, at afgørelsen, hvorved hans bedømmelsesrapport gøres endelig, er vedtaget, og at den er tilgængelig i institutionens interne informationssystem, løber klage- og søgsmålsfristerne fra det tidspunkt, hvor den berørte part tilslutter sig systemet, åbner den elektroniske sagsmappe med sin rapport og således på fornøden vis kan gøre sig bekendt med dens indhold.

Herved kan de datoer og tidspunkter for gennemsyn, som fremgår af det interne informationssystems adgangshistorik, ikke anfægtes alene på grundlag af påstande om, at der foreligger en risiko for datamanipulation, uden at disse alvorlige anklager bygger på indicier, der er tilstrækkeligt præcise, samstemmende og relevante i forhold til sagens omstændigheder.

(jf. præmis 34-36)

Henvisning til:

Domstolen, 15. juni 1976, 5/76, Jänsch mod Kommissionen, Sml. s. 1027, præmis 10.

Retten, 23. november 2005, sag T-507/04, Bravo-Villasante mod Kommissionen, Sml. Pers. I‑A, s. 361, og II, s. 1609, præmis 29, 19. oktober 2006, sag T-311/04, Buendía Sierra mod Kommissionen, Sml. II, s. 4137, præmis 121.

2. Vedtægtens artikel 90, stk. 2, skal fortolkes således, at klagen ikke er »indgivet« ved afsendelsen til institutionen, men ved dennes modtagelse heraf.

(jf. præmis 39)

Henvisning til:

Domstolen, 26. november 1981, sag 195/80, Michel mod Parlamentet, Sml. s. 2861, præmis 8 og 13.

Retten, 25. september 1991, sag T-54/90, Lacroix mod Kommissionen, Sml. II, s. 749, præmis 28 og 29.

Personaleretten, 15. maj 2006, sag F‑3/05, Schmit mod Kommissionen, Sml. Pers. I-A-1, s. 9, og II-A-1, s. 33, præmis 28.
PERSONALERETTENS KENDELSE (Anden Afdeling)

15. februar 2007

Sagerne F-142/06 og F-142/06 AJ

Francesco Bligny

mod

Kommissionen for De Europæiske Fællesskaber

»Tjenestemænd – generel udvælgelsesprøve – adgangsbetingelser – afgørelse om ikke at bedømme den skriftlige prøve – ufuldstændig ansøgning – bevis for unionsborgerskab – retshjælp«

Angående: Sag anlagt af Francesco Bligny i medfør af artikel 236 EF og artikel 152 EA med påstand dels om annullation af afgørelserne truffet af udvælgelseskomitéen ved udvælgelsesprøve EPSO/AD/26/05 den 23. november og 7. december 2006 om at afslå at bedømme sagsøgerens skriftlige prøve med den begrundelse, at han ikke havde vedlagt nogen dokumentation i ansøgningen for, at han er unionsborger. Endvidere har sagsøgeren indgivet ansøgning om retshjælp i sagerne F-142/06 og F-142/06 R i medfør af artikel 94 i procesreglementet ved Retten i Første Instans, som finder tilsvarende anvendelse ved Personaleretten i henhold til artikel 3, stk. 4, i Rådets afgørelse 2004/752/EF, Euratom af 2. november 2004 om oprettelse af en ret for EU-personalesager (EFT L 333, s. 7), indtil Personalerettens eget procesreglement træder i kraft.

Udfald: Frifindelse, idet påstanden er åbenbart ugrundet. Ansøgningen om retshjælp afslås. Hver part bærer sine egne omkostninger.

Sammendrag

Tjenestemænd – udvælgelsesprøve – adgangsbetingelser – fastsat i meddelelsen om udvælgelsesprøve

(Tjenestemandsvedtægten, bilag III, art. 2 og 5)

Udvælgelseskomitéen er bundet af ordlyden i meddelelsen om udvælgelsesprøven. En påstand om annullation af udvælgelseskomitéens afgørelse om at udelukke en ansøger, som ikke inden den fastsatte frist har fremlagt dokumentation for, at han er unionsborger – skønt det ifølge den klare ordlyd af meddelelsen om udvælgelsesprøven er en nødvendig betingelse, at sådan dokumentation vedlægges ansøgningen, idet denne i modsat fald er ugyldig – er derfor åbenbart ugrundet. Denne konklusion ændres ikke af argumentet om, at administrationen var forpligtet til at give ansøgeren alle de nødvendige oplysninger gennem deres elektroniske ansøgningsakter – hvilket argument ikke har støtte i nogen retsakt – og at det derfor ikke var nødvendigt, at ansøgerne gjorde sig bekendt med meddelelsen om udvælgelsesprøven, da ansøgerne ligesom udvælgelseskomitéen er bundet af meddelelsen om udvælgelsesprøven.

(jf. præmis 26-31 og 33)

Henvisning til:

Retten, 3. april 2001, forenede sager T-95/00 og T-96/00, Zaur-Gora og Dubigh mod Kommissionen, Sml. Pers. I-A, s. 79, og II, s. 379, præmis 47; 13. marts 2002, sag T-139/00, Bal mod Kommissionen, Sml. Pers. I-A, s. 33, og II, s. 139, præmis 35.

Personaleretten, 11. juli 2006, sag F-12/05, Tas mod Kommissionen, Sml. Pers. I-A-1, s. 79, og II-A-1, s. 285, præmis 43.
KENDELSE AFSAGT AF PERSONALERETTENS PRÆSIDENT

1. februar 2007

Sag F-142/06 R

Francesco Bligny

mod

Kommissionen for De Europæiske Fællesskaber

»Særlige rettergangsformer – begæring om udsættelse af gennemførelsen – begæring om foreløbige forholdsregler – uopsættelighed – foreligger ikke «

Angående: Begæring indgivet af Francesco Bligny i medfør af artikel 242 EF, 243 EF, 157 EA og 158 EA, dels om udsættelse af udvælgelseskomitéens afgørelser af 23. november og 7. december 2006 om afslag på hans deltagelse i den generelle udvælgelsesprøve EPSO/AD/26/05, dels at der anordnes en foreløbig forholdsregel, hvorved Kommissionen tilpligtes at foretage en bedømmelse af hans skriftlige prøve under udvælgelsesprøven.

Udfald: Begæringen om foreløbige forholdsregler tages ikke til følge. Afgørelsen om sagens omkostninger udsættes.

Sammendrag

Særlige rettergangsformer – udsættelse af gennemførelse – betingelser for anordning – uopsættelighed – alvorlig og uoprettelig skade

(Art. 24EF; Rettens procesreglement, art. 104,stk. 2)
PERSONALERETTENS KENDELSE

(Første Afdeling)

4. november 2008

Sag F-133/06

Luigi Marcuccio

mod

Kommissionen for De Europæiske Fællesskaber

»Personalesag – tjenestemænd – begæring om udlevering af personlige ejendele – afslag på klagen på et andet sprog end tjenestemandens modersmål – søgsmål anlagt for sent – åbenbart afvisningsgrundlag«

Angående: Søgsmål anlagt i henhold til artikel 236 EF og 152 EA, hvorved Luigi Marcuccio bl.a. har nedlagt påstand dels om annullation af Kommissionens afslag på hans anmodning om til sagsøgerens nuværende bopæl at levere de ejendele, han tidligere havde efterladt i den tjenestebolig, han havde fået tildelt, da han var tilknyttet Kommissionens delegation i Angola, dels om, at Kommissionen tilpligtes at betale ham erstatning.

Udfald: Søgsmålet afvises. Luigi Marcuccio betaler sagens omkostninger.

Sammendrag

1. Tjenestemænd – søgsmål – frister – begyndelsestidspunkt – meddelelse – begreb

(Tjenestemandsvedtægten, art. 91, stk. 3)

2. Retspleje – sagsomkostninger – udgifter forvoldt unødvendigt eller af ond vilje

(Procesreglementet for Retten i Første Instans, art. 87, stk. 3, andet afsnit; Personalerettens procesreglement, art. 122)

1. Meddelelsen af et afslag på en klage på et sprog, som hverken er tjenestemandens modersmål eller det sprog, hvorpå klagen er affattet, er lovlig på betingelse af, at den pågældende i fornødent omfang kan gøre sig bekendt hermed.

(jf. præmis 42)

Henvisning til:

Retten i Første Instans: 7. februar 2001, sag T-118/99, Bonaiti Brighina mod Kommissionen, Sml. Pers. I-A, s. 25, og II, s. 97, præmis 17.

Personaleretten: 13. december 2007, forenede sager F-51/05 og F-18/07, Duyster mod Kommissionen, Sml. Pers. I-A-1, s. 0000, og II-A-1, s. 0000, præmis 57.

2. Artikel 87, stk. 3, andet afsnit, i procesreglementet for Retten i Første Instans, der finder tilsvarende anvendelse på sager, der verserer for Personaleretten før dens eget procesreglement trådte i kraft den 1. november 2007, bør finde anvendelse, hvorfor tjenestemanden tilpligtes at betale alle sagens omkostninger, idet han vedholdende har lagt hindringer i vejen for administrationen og afvist at samarbejde med denne, samt uden nogen berettigelse har valgt at indbringe sagen for Personaleretten.

(jf. præmis 55, 56 og 58)

Henvisning til:

Retten i Første Instans: 17. maj 2006, sag T-241/03, Marcuccio mod Kommissionen, Sml. Pers. I-A-2, s. 111, og II-A-2, s. 517, præmis 65.

Personaleretten: 6. december 2007, sag F-40/06, Marcuccio mod Kommissionen, Sml. Pers. I-A-1, s. 000, og II-A-1, s. 000, præmis 50, der er appelleret til Retten i Første Instans, sag T-46/08 P.
KENDELSE AFSAGT AF FORMANDEN FOR PERSONALERETTENS FØRSTE AFDELING

4. september 2008

Sag F-81/06

Tineke Duyster

mod

Kommissionen for De Europæiske Fællesskaber

»Mindelig bilæggelse på Personalerettens initiativ – slettelse«

Angående: Søgsmål anlagt i henhold til artikel 236 EF og 152 EA, hvorved Tineke Duyster bl.a. har nedlagt påstand om annullation af afgørelse af 11. maj 2006 om afvisning af hendes klage over Kommissionens afgørelse af 8. november 2005 om ikke at imødekomme hendes anmodning om erstatning for tab, der er lidt som følge af uregelmæssigheder i forbindelse med, at sagsøgeren fik tildelt forældreorlov.

Udfald: Sag F-81/06, Duyster mod Kommissionen, slettes af Personalerettens register. Kommissionen påtager sig at udbetale et fast beløb på 2 000 EUR til sagsøgeren. Kommissionen påtager sig at underskrive og vedlægge sagsøgerens personlige aktmappe den skrivelse, som sagsøgeren har oprettet for Kommissionens regning, i den ændrede version efter Rettens forslag i skrivelse af 12. juni 2008, og at fremsende skrivelsen til sagsøgeren. Kommissionen bærer sine egne omkostninger og betaler sagsøgerens omkostninger med et beløb på 1 000 EUR.

Sammendrag

Tjenestemænd – klage – mindelig bilæggelse af tvisten ved Personaleretten – slettelse af registeret

(Personalerettens procesreglement, art. 69 og 74)
PERSONALERETTENS KENDELSE (Første Afdeling)

25. januar 2008

Sag F-80/06

Tineke Duyster

mod

Kommissionen for De Europæiske Fællesskaber

»Personalesag – tjenestemænd – forældreorlov – ansøgning om tilbagekaldelse af forældreorloven – litispendens – åbenbart, at sagen må afvises«

Angående: Søgsmål anlagt i henhold til artikel 236 EF og 152 EA, hvorved Tineke Duyster bl.a. har nedlagt påstand om annullation af Kommissionens afgørelse af 11. maj 2006 om afvisning af sagsøgerens klage over Kommissionens afgørelse af 22. december 2005 vedrørende afvisning af den ansøgning, hun havde indgivet den 6. december 2005 om at bringe hendes forældreorlov til ophør med tilbagevirkende kraft fra den 8. november 2004.

Udfald: Sagen afvises. Hver part bærer sine egne omkostninger.

Sammendrag

1. Retspleje – formaliteten i forbindelse med skriftlige indlæg – bedømmelse på tidspunktet for indgivelsen af det skriftlige indlæg

(Personalerettens procesreglement, art. 114)

2. Retspleje – litispendens-indsigelse

1. Ligesom formaliteten vedrørende et søgsmål bedømmes på tidspunktet for sagens anlæg, skal formaliteten vedrørende andre processkrifter, såsom et skriftligt indlæg vedrørende en formalitetsindsigelse, bedømmes på tidspunktet for indgivelsen heraf. En sådan fortolkning sikrer overholdelsen af princippet om retssikkerhed og om beskyttelse af den berettigede forventning.

(jf. præmis 42)

Henvisning til:

Domstolen, 27. november 1984, sag 50/84, Bensider m.fl. mod Kommissionen, Sml. s. 3991, præmis 8.

Retten, 8. oktober 2001, sag T-236/00 R II, Stauner m.fl. mod Parlamentet og Kommissionen, Sml. II, s. 2943, præmis 49; 9. juli 2003, sag T-219/01, Commerzbank mod Kommissionen, Sml. II, s. 2843, præmis 61.

2. Et søgsmål, som har de samme parter og vedrører en påstand baseret på samme anbringender som en tidligere anlagt sag, skal afvises.

(jf. præmis 52)

Henvisning til:

Domstolen, 19. september 1985, forenede sager 172/83 og 226/83, Hoogovens Groep mod Kommissionen, Sml. s. 2831, præmis 9; 22. september 1988, forenede sager 358/85 og 51/86, Frankrig mod Parlamentet, Sml. s. 4821, præmis 12.

Retten, 14. juni 2007, sag T-68/07, Landtag Schleswig-Holstein mod Kommissionen, ikke trykt i Samling af Afgørelser, præmis 16.
KENDELSE AFSAGT AF FORMANDEN FOR PERSONALERETTENS FØRSTE AFDELING

22. januar 2008

Sag F-106/06

Anže Erbežnik

mod

Europa-Parlamentet

»Mindelig bilæggelse på Personalerettens initiativ – slettelse«

Angående: Søgsmål anlagt i henhold til artikel 236 EF og 152 EA, hvorved Anže Erbežnik, der indgik i et registreret ægteskabslignende forhold med frk. Horvat, i det væsentlige har nedlagt påstand om annullation af Parlamentets afgørelse, hvorved han tildeles bosættelsespenge til den takst, der er fastsat for tjenestemænd, som ikke har ret til husstandstillæg. Påstanden vedrører navnlig den første tredjedel af disse bosættelsespenge, der i henhold til artikel 5, stk. 1, i vedtægtens bilag VII og artikel 24 i ansættelsesvilkårene for de øvrige ansatte, efter sagsøgerens ansøgning om betaling indgivet i maj 2005, blev tildelt ham i medfør af Parlamentets afgørelse herom af 2. juni 2005. Subsidiært har sagsøgeren nedlagt påstand om, at Retten pålægger Parlamentet at tage ændringen af hans civilstatus i betragtning med hensyn til de dele af bosættelsespengene, som blev tildelt, efter at han indgik ægteskab i august 2005.

Udfald: Sag F-106/06, Erbežnik mod Parlamentet, slettes af Personalerettens register. Parlamentet betaler 6 000 EUR til sagsøgeren for de udgifter og omkostninger, han har afholdt. Parlamentet bærer sine egne omkostninger.

Sammendrag

Tjenestemænd – klage – mindelig bilæggelse af tvisten ved Personaleretten – slettelse af registeret

(Personalerettens procesreglement, art. 69 og 74)
PERSONALERETTENS KENDELSE (Første Afdeling)

19. december 2007

Sag F-84/06

Luigi Marcuccio

mod

Kommissionen for De Europæiske Fællesskaber

»Personalesag – tjenestemænd – social sikring – sygesikring – refusion af udgifter i forbindelse med sygdom – udtrykkeligt afslag på ansøgningen«

Angående: Søgsmål anlagt i henhold til artikel 236 EF og 152 EA, hvorved Luigi Marcuccio, tidligere tjenestemand i Kommissionen, bl.a. har nedlagt påstand om annullation af ansættelsesmyndighedens stiltiende afvisning af hans ansøgninger af 20. juni og 18. juli 2005 om godtgørelse på 100% af forskellige udgifter til lægebehandling i henhold til vedtægtens artikel 72, stk. 1. Desuden har sagsøgeren nedlagt påstand om, at Kommissionen tilpligtes at betale ham forskellen mellem den samlede sum af de omhandlede udgifter til lægebehandling og det beløb, han allerede er blevet godtgjort i denne forbindelse, hvilket beløb udgør 89,56 EUR. Endelig har sagsøgeren nedlagt påstand om, at dette beløb tillægges morarenter på 10% pro anno, regnet fra den 21. juni 2005.

Udfald: EU-Personaleretten erklærer sig inkompetent i sag F-84/06, Maruccio mod Kommissionen, således at Retten i Første Instans kan træffe afgørelse i sagen. Afgørelsen om sagens omkostninger udsættes.

Sammendrag

Retspleje – fordeling af beføjelser mellem Fællesskabets forskellige retsinstanser

(Statutten for Domstolen, bilag I, art. 8, stk. 3; tjenestemandsvedtægten, art. 72)

Ved behandlingen af et søgsmål, der vedrører anfægtelse af et afslag på at tildele en tjenestemand en godtgørelse på 100% af udgifter til lægebehandling, som han gør gældende at være berettiget til på grund af den psykiske sygdom, som han angiveligt lider af, skal EU-Personaleretten i medfør af artikel 8, stk. 3, andet punktum, i bilag I til Domstolens statut erklære sig inkompetent, således at Retten i Første Instans kan træffe afgørelse i sagen, når der for Retten verserer andre sager mellem de samme parter, der er støttet på samme retsforhold, og som ligeledes vedrører retten til en godtgørelse på 100% af udgifter til lægebehandling. Disse forskellige søgsmål udgør en og samme tvist, og det forekommer at være i overensstemmelse med retsplejehensyn, som er det formål, der søges sikret ved artikel 8, stk. 3, andet punktum, i bilag I til Domstolens statut, at lade en og samme retsinstans afgøre tvisten i dens helhed.

(jf. præmis 8-16)
PERSONALERETTENS KENDELSE

(Første Afdeling)

6. december 2007

Sag F-40/06

Luigi Marcuccio

mod

Kommissionen for De Europæiske Fællesskaber

»Personalesag – tjenestemænd – ansøgning om oplysning om personlige ejendele transporteret fra tjenestestedet til bopælen – ufornødent at træffe afgørelse – åbenbart, at erstatningspåstanden skal afvises«

Angående: Søgsmål anlagt i henhold til artikel 236 EF og 152 EA, hvorved Luigi Marcuccio har nedlagt påstand dels om annullation af den stiltiende afvisning af hans ansøgning om at få tilstillet en genpart af fragtbrevet vedrørende transporten af hans personlige ejendele fra Angola til Italien, dels om erstatning.

Udfald: Det er ikke længere fornødent at træffe afgørelse vedrørende annullationspåstanden. Erstatningspåstandene forkastes som ugrundede. Sagsøgeren bærer sine egne omkostninger og betaler Kommissionens omkostninger.

Sammendrag

1. Retspleje – sagsøger, hvis krav blev opfyldt, efter at søgsmålet blev anlagt – sagsgenstanden bortfaldet – ufornødent at træffe afgørelse

(Tjenestemandsvedtægten, art. 90 og 91)

2. Tjenestemænd – institutionernes ansvar uden for kontraktforhold – ulovlighed – skade – årsagsforbindelse – kumulative betingelser

1. Eftersom sagsøgeren efter at have anlagt sagen i det væsentlige har fået alle sine krav over for institutionen opfyldt, er genstanden for hans søgsmål med påstand om annullation af den stiltiende afvisning på hans ansøgning bortfaldet, hvorfor det ikke længere er fornødent at træffe afgørelse.

(jf. præmis 26)

2. Fællesskabets ansvar uden for kontraktforhold forudsætter opfyldelse af en række betingelser vedrørende retsstridigheden af den adfærd, som fællesskabsinstitutionerne hævdes at have udvist, at der foreligger et tab, og at der er årsagsforbindelse mellem institutionens adfærd og det påberåbte tab. Det er tilstrækkeligt, at en af disse betingelser ikke er opfyldt, for at sagsøgte frifindes i det hele, uden at det er nødvendigt at undersøge, om de øvrige betingelser for dette ansvar er opfyldt.

(jf. præmis 44)

Henvisning til:

Retten, 10. november 2004, sag T-165/03, Vonier mod Kommissionen, Sml. Pers. I-A, s. 343, og II, s. 1575, præmis 78.
PERSONALERETTENS KENDELSE (Første Afdeling)

14. december 2007

Sag F-82/06

Tineke Duyster

mod

Kommissionen for De Europæiske Fællesskaber

»Personalesag – tjenestemænd – forældreorlov – påbegyndelsen af sagsøgerens forældreorlov – litispendens – åbenbart afvisningsgrundlag«

Angående: Søgsmål i henhold til artikel 236 EF og 152 EA, hvorved Tineke Duyster har nedlagt påstand om annullation af Kommissionens afgørelse af 11. maj 2006 om afslag på hendes klage over Kommissionens afgørelse af 17. november 2005 om fastsættelse af datoen for påbegyndelsen af hendes forældreorlov til den 8. november 2004. Desuden har sagsøgeren igen nedlagt de samme påstande som i sag F-18/06, Duyster mod Kommissionen, dvs. dels om annullation af Kommissionens afgørelse af 17. november 2005 om fastsættelse af datoen for påbegyndelsen af hendes forældreorlov til den 8. november 2004, dels tildeling af erstatning, bl.a. for den økonomiske og ikke-økonomiske skade, som denne afgørelse har forvoldt hende.

Udfald: Sagen afvises. Hver part bærer sine egne omkostninger.

Sammendrag

1. Retspleje – antagelse til realitetsbehandling af processkrifter – bedømmelse på tidspunktet for indgivelsen af dokumentet

(Rettens procesreglement, art. 114)

2. Retspleje – litispendensindsigelse

1. Ligesom formaliteten vedrørende et søgsmål bedømmes i forhold til situationen på tidspunktet for indleveringen af stævningen, bedømmes formaliteten vedrørende andre processkrifter, såsom et dokument vedrørende en formalitetsindsigelse, på tidspunktet for indgivelsen heraf. En sådan fortolkning sikrer overholdelsen af principperne om retssikkerhed og om beskyttelsen af den berettigede forventning.

(jf. præmis 40)

Henvisning til:

Domstolen, 27. november 1984, sag 50/84, Bensider m.fl. mod Kommissionen, Sml. s. 3991, præmis 8.

Retten, 8. oktober 2001, sag T-236/00 R II, Stauner m.fl. mod Parlamentet og Kommissionen, Sml. II, s. 2943, præmis 49; 9. juli 2003, sag T-219/01, Commerzbank mod Kommissionen, Sml. II, s. 2843, præmis 61.

2. Et søgsmål mellem de samme parter med samme påstande og under henvisning til de samme anbringender som et tidligere anlagt søgsmål skal afvises.

(jf. præmis 47)

Henvisning til:

Domstolen, 19. september 1985, forenede sager 172/83 og 226/83, Hoogovens Groep mod Kommissionen, Sml. s. 2831, præmis 9; 22. september 1988, forenede sager 358/85 og 51/86, Frankrig mod Parlamentet, Sml. s. 4821, præmis 12.

Retten, 14. juni 2007, sag T-68/07, Landtag Schleswig-Holstein mod Kommissionen, ikke trykt i Samlingen af Afgørelser, præmis 16.